A 19 éves kínai Hszie Sze-ji nyerte meg a döntőt, így a sikerével ebben a számban sorozatban ötödször született kínai aranyérem. A második helyen – csakúgy, mint két évvel korábban Barcelonában – az ukrán Illja Kvasa végzett, ezzel ő lett az első nem kínai versenyző, aki több vb-n is dobogóra állhatott 1 méteren. A harmadik Mike Hixon lett, aki Troy Dumais 1998-as ezüstje óta az első érmet nyerte az amerikaiaknak ebben a számban.